Document ID: 31978L0144

Title and Content:
ΟΔΗΓΙΑ ΤΟΥ ΣΥΜΒΟΥΛΙΟΥ της 30ης Ιανουαρίου 1978 περί έκτης τροποποιήσεως της οδηγίας της 23ης Οκτωβρίου 1962 , περί προσεγγίσεως των νομοθεσιών των Κρατών μελών σχετικά με τις χρωστικές ύλες που επιτρέπεται να χρησιμοποιηθούν στα τρόφιμα ( 78/144/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , Έχοντας υπόψη : τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100 , την πρόταση της Επιτροπής , τη γνώμη της Συνελεύσεως (1) , τη γνώμη της Οικονομικής και Κοινωνικής Επιτροπής (2) , Εκτιμώντας : ότι η οδηγία του Συμβουλίου της 23ης Οκτωβρίου 1962 , περί προσεγγίσεως των νομοθεσιών των Κρατών μελών σχετικά με τις χρωστικές ύλες που επιτρέπεται να χρησιμοποιούνται στα τρόφιμα (3) , όπως τροποποιήθηκε για τελευταία φορά με την οδηγία 76/399/ΕΟΚ (4) , περιέχει ενιαίο κατάλογο χρωστικών υλών . ότι , από τεχνολογικής απόψεως , η χρησιμότητα του διοξειδίου του τιτανίου ( Ε 171 ) , των οξειδίων και υδροξειδίων του σιδήρου ( Ε 172 ) όχι μόνο για τη χρώση της επιφανείας αλλά και για τη χρώση της μάζας έχει καταδειχθεί σε κοινοτικό επίπεδο . ότι οι πιο πρόσφατες επιστημονικές και τοξικολογικές πληροφορίες επιτρέπουν να εγκριθεί η χρησιμοποίηση των ανωτέρω ουσιών εντός της Κοινότητας . ότι το παράρτημα VII , κεφάλαιο IX , σημείο 1 της πράξεως προσχωρήσεως προβλέπει ότι , μέχρι την 31η Δεκεμβρίου 1977 , η Δανία , η Ιρλανδία , και το Ηνωμένο Βασίλειο μπορούν να διατηρήσουν τις εθνικές νομοθεσίες , δυνάμει των οποίων επιτρέπεται η χρησιμοποίηση στα τρόφιμα ορισμένων διαλυτών και χρωστικών που δεν αναγράφονται στον ενιαίο κατάλογο . ότι η φωσφορική-5'-ριβοφλαβίνη παρουσιάζει , υπό ορισμένες συνθήκες , τεχνολογικά πλεονεκτήματα σε σχέση με τη ριβοφλαβίνη ( Ε 101 ) που αναγράφεται ήδη στο παράρτημα I της οδηγίας . ότι οι επιστημονικές έρευνες για ορισμένες από τις ουσίες αυτές δεν έχουν ακόμη περατωθεί και συνεπώς δεν είναι δυνατό να ληφθεί οριστική απόφαση , όσον αφορά την έγκριση της χρησιμοποιήσεως εντός της Κοινότητος του λαμπρού κυανού FCF , του καστανού FK , του καστανού σοκολατί HT , του ερυθρού 2G , της φωσφορικής-5'-ριβοφλαβίνης , του κίτρινου 2G , καθώς επίσης και των ουσιών για την αραίωση ή τη διάλυση των χρωστικών υλών , που αναγράφονται στην πράξη προσχωρήσεως , ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ Άρθρο 1 Το κείμενο του άρθρου 2 της οδηγίας της 23ης Οκτωβρίου 1962 αντικαθίσταται από το ακόλουθο κείμενο : « Άρθρο 2 1 . Κατά παρέκκλιση του άρθρου 1 , τα Κράτη μέλη μπορούν να εγκρίνουν τη χρησιμοποίηση στα τρόφιμα των ουσιών που αναγράφονται στο παράρτημα II . 2 . Εντός τριών ετών από την κοινοποίηση της παρούσας οδηγίας , η Επιτροπή θα επανεξετάσει την παρέκκλιση που αναφέρεται στην παράγραφο 1 και θα προτείνει κάθε αναγκαία τροποποίηση στο Συμβούλιο . » Άρθρο 2 Το παράρτημα I της οδηγίας της 23ης Οκτωβρίου 1962 τροποποιείται ως εξής : Τα εδάφια που αναφέρονται στις χρωστικές Ε 171 και Ε 172 μεταφέρονται από το Μέρος II στο Μέρος I και καταχωρούνται μετά από το Ε 163 . Άρθρο 3 Το παράρτημα II της οδηγίας της 23ης Οκτωβρίου 1962 αντικαθίσταται από το ακόλουθο κείμενο : « ΠΑΡΑΡΤΗΜΑ II α ) Χρωστικές για τη χρώση μάζης και επιφάνειας : Κοινή ονομασία (1) * Schultz (2) * CI (2) * DEG (2) * Χημική ονομασία ή περιγραφή * Λαμπρό κυανό FCF * 770 * 42 090 * - * Δινάτριο άλας της 4,4-(N-αιθυλο-p- σουλφοβενζυλάμινο)-φαινυλο-(2- σουλφονιοφαινυλο)-μεθυλενο-)-(1-(N-αιθυλο-N- p-σουλφοβένζυλο)-Δ2,5-) κυκλοεξαδιενοϊμίνη * Καστανό EK * - * - * - * Μίγμα που περιέχει κυρίως το δινάτριο άλας του 1,3 διαμινο-4 , 6-δι-(p-σουλφοφαινυλάζο) βενζολίου και το δινάτριο άλας του 2 , 4-διαμινο 5-(p-σουλφοφαινυλάζο) τολουολίου * Καστανό σοκολατί HT * - * 20 285 * - * Δινάτριο άλας του 4,4 ( 2,4-διυδρόξυ-5-υδροξυ- μεθυλο-M-φαινυλενο ) δίς ( AZO ) δι-1-ναφθαλινοσουλφονικού οξέος * Ερυθρό 2G * 40 * 18 050 * - * Δινάτριο άλας του ακεταμινο-5-υδροξυ-4 (φαινυλαζο)-3- ναφθάλινο-2,7 δισουλφονικού οξέος * Φωσφορική-5-ριβοφλαβίνη * - * - * - * Φωσφορικός εστέρας της ριβοφλαβίνης * Κίτρινο 2G * - * 18 965 * - * Δινάτριο άλας του 1-(2,5 διχλωρο-4 σουλφοφαινυλο-5-υδροξυ-3- μέθυλο-4-p-σουλφοφαινυλαζο-πυροζολίου * β ) προϊόντα για τη διάλυση ή αραίωση των χρωστικών : Οξικός αιθυλεστέρας Διαιθυλαιθέρας ( αιθέρας ) Μονοξικός εστέρας της γλυκερίνης Διοξικός εστέρας της γλυκερίνης Τριοξικός εστέρας της γλυκερίνης Ισοπροπυλική αλκοόλη Προπυλενογλυκόλη Οξικό οξύ Υδροξείδιο του νατρίου Υδροξείδιο του αμμωνίου (1) (2) Βλ. υποσημειώσεις στο παράρτημα I . » Άρθρο 4 Τα άρθρα 1 , 2 και 3 αρχίζουν να ισχύουν από την 1η Ιανουαρίου 1978 . Άρθρο 5 Τα Κράτη μέλη θέτουν σε ισχύ το αργότερο εντός έτους από την κοινοποίηση της παρούσης οδηγίας τις αναγκαίες νομοθετικές , κανονιστικές και διοικητικές διατάξεις , ώστε να συμμορφωθούν με την παρούσα οδηγία και πληροφορούν περί τούτου αμέσως την Επιτροπή . Άρθρο 6 Η παρούσα οδηγία απευθύνεται στα Κράτη μέλη . Έγινε στις Βρυξέλλες , στις 30 Ιανουαρίου 1978 .

Classification Labels:
710
668
1164
249

Label Descriptions:
{"710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ", "1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 138
2735
6052
1362
525
1268

EuroVoc IDs (Expanded): 138
2735
6052
1362
525
1268

Dataset Source: meu

Split: train